GiliGold/VAD_KnessetCorpus huggingface dataset:
<ל' - מכורה: עשיתי איתם הסכם, חתמנו על חוזה מיוחד ואז היו לי חודשיים וחצי ככה שעמדתי בתנאים שהם ביקשו, והייתי באה בבקרים, במקום לבוא בצהריים.
<ל' - מכורה: מבחינת המרכז שאני מטופלת בו ביום, הם יודעים שאני לוקחת גם בנזו, שזה קלונקס, דרך רופא המשפחה, הוא מאפשר לי את זה, גם ענת איפשהו בתמונה הזאת, ובמרכז אמרו לי 'את הכדור את מורידה לא במכה, בהדרגה', כי זה כדור שגורם לאפילפסיה וזה כדור שגורם לכל מיני ת תופעות לוואי.
<ל' - מכורה: זאת אומרת באישור.
<ל' - מכורה: אבל כבר התחלתי לתת שתן נקי באותה תקופה, שלושה שתן נתתי רק בנזו, זאת אומרת בלי חומר, בלי שום דבר אחר מסביב.
<ל' - מכורה: אז למה אתם מקשים עליי?
<ל' - מכורה: ביום שנגנב לי התיק אני מדברת עם המנהלת של יסעור, אני אומרת לה 'יש לי 200 שקל בכיס, תגידי לי עכשיו אני נכנסת לדואר, משלמת 200, עוד 147, עוד יומיים שלושה אני אשלם אותם', לא, תשלמי את כל ה-350'.
<ל' - מכורה: עכשיו מה קורה?
<ל' - מכורה: בן אדם שמשתמש צריך להשתמש, צריך לחיות.
<ל' - מכורה: מה-200 שיש לו הוא יוציא 100?
<ל' - מכורה: עוד הפעם הוא נכנס לא של 147, של 247.
<ל' - מכורה: כל פעם אתה מארגן את הכסף ואתה עוד פעם מוצא את עצמך ברוורס.
<ל' - מכורה: במקום שאני אלך קדימה אני הולך אחורה.
<ל' - מכורה: בגלל דבר כזה אני קיבלתי שבוע ימים הגליה.
<ל' - מכורה: זה מה שנקרא עונש על עונש.
<ל' - מכורה: ובאמת הציפייה של כל המטופלים שבאים לכאן שלוש פעמים בשבוע, אחת הציפיות שלנו ואחת הבקשות שלנו והתחנונים שלנו, שהמקום הזה יהיה קצת פתוח יותר, שיהיה לאנשים קצת יותר חיים, כי בחוץ זה המוות בכבודו ובעצמו.
<ל' - מכורה: לפעמים אנחנו יושבים שם ואני אומרת 'זה כף הקלע, אנחנו נמצאים היום בכף הקלע' וזה לא מגיע לנו לשבת בזוהמה של מזרקים, בזוהמה של סירחון, כשאנחנו יכולים לשבת, סתם לדוגמה, פה או במקום נקי ולאכול כמו בני אדם ולהתקלח כמו בני אדם, לשבת, לצחוק, דבר שאין לנו אותו ביום יום.
<ל' - מכורה: אין, למכור אין את זה.
<ל' - מכורה: מכור, כל היום תראי אותם מדברים 'מאיפה מביאים עוד אחת, מאיפה מביאים עוד'.
תמר זנדברג: ראית, כולם ישבו פה כי באמת חשוב לנו לשמוע ולהבין את הכול, והבאת גם את הקול של עצמך, זה סיפור שבאמת כולנו יכולנו להזדהות ולהרגיש וגם היית קול להרבה שאת פוגשת כל יום.
תמר זנדברג: אז באמת תודה, זה בהחלט מסר שאנחנו ניקח לתשומת לבנו בכל מקום שנלך.
תמר זנדברג: כל אחד פה שחוזר למשרד שלו, לעבודה שלו, הקול שלך נשאר איתנו ויזכיר לנו בשביל מה אנחנו עובדים.
<ל' - מכורה: מאוד משמח אותי, תודה.
<איסר פולניצר: שני דברים, שמתחברים גם לדברים ש-ל' אמרה.
<איסר פולניצר: אחת, לפחות בחזון שלי יש, אני בטוח שגם במשרד לבטחון פנים, אני באמת אומר, שהם יבינו את החשיבות של הדברים האלה, ושלא ניתן סתם ככה לדלג על זה.
<איסר פולניצר: השאיפה שלנו ברמה של חזון ושלפרויקט הזה שגם ייכנס איזה שהיא רמה כזאת או אחרת של טיפול פסיכו סוציאלי, בדיוק בשביל הדברים האלה, בחלקיות משרה, אפילו בחצי משרה, לכל מרכז כזה, שבאמת במקרים האלה תהיה פה אוזן קשבת.
<איסר פולניצר: גם המקרים שאבנר מטפל היום וגם המקרים של יזה"ר, זה באמת סוג של חזון.
<איסר פולניצר: הנושא השני שאנחנו כרגע נמצאים במשא ומתן עם חברת רפא, זה להכניס לשוק של יזה"ר בעיקר את התרופה נלוקסון, למניעת מוות ממנת יתר.
<איסר פולניצר: אנחנו כרגע בודקים אפשרויות יחד עם משרד הבריאות, בעיקר במימון של משרד הבריאות, לרכוש את התרופה ולחלק אותה למכורים ברמת השטח באיזה שהיא פיקוח כזה או אחר שאנחנו נעשה כדי להבטיח מצב שאם מישהו פתאום סובל מאוברדוז אז יהיה על ידו איזה שהוא חבר שיוציא את המשאף הזה ויציל אותו.
<עמרי מסרי: קרה לנו מספר פעמים במרכז שאנשים הגיעו סובלים ממנת יתר והייתי צריך להזמין אמבולנס.
<איסר פולניצר: זה עוד משהו שאנחנו מטפלים בו, פאולה ואני, ואני מקווה מאוד שב-2018, אפילו כבר באפריל-מאי נוכל כבר להתחיל לחלק את התרופה הזאת.
<שלומית מנשקו: בחו"ל גם לשוטרים יש בקיד שלהם - - -
<איסר פולניצר: גם לשוטרים, גם בניידת של הנשים שמטפלות בזנות, כל גורם יקבל, גם במד"א.
תמר זנדברג: אוקיי, ט וב.
<שלומית מנשקו: אני רק לא מבינה, אתה מייצג פה את המשטרה, אתה שוטר, בכל אופן, למה שוטרים באמת מתעללים בהם?
<שלומית מנשקו: למה הם צריכים לשבור להם את המזרקים?
<נטע הראל: לא, זה לא מדויק, המשטרה עשתה כברת דרך להבנה של הנושא, בטח פה באזור.
<אבנר כבל: אני רוצה להתייחס לנקודה הזאת.
<אבנר כבל: אני אישית עשיתי עם מפקד התחנה הקודם שהיה פה, עם ארז קעתבי, עשינו יום עיון לכל השוטרים, תמיד יש איזה שוטר אחד, משמר הגבול, אבל יש מודעות מאוד מאוד גבוהה.
<אבנר כבל: ואני אגיד יותר מזה אפילו, צריך להגיד את האמת, אני אישית מקבל לא מעט טלפונים משוטרים שנמצאים בשטח, 'אבנר, יש פה מישהי שצריך לעזור לה, איך אפשר להכניס אותה דחוף למרכז?'.
<אבנר כבל: הנה, היא יכולה לאשר את זה אפילו.
<ל' - מכורה: נכון, בוודאי, אני אמרתי מראש, לא כולם.
<אבנר כבל: יש שיתוף פעולה מאוד הדוק.
<אבנר כבל: ואני מסכים עם הדברים שהיא אמרה, יש כאלה, הבודדים האלה, שהולכים אנטי ועושים שם לא טוב למשטרה.
<ל' - מכורה: אני אתן לכם - - -
<אבנר כבל: אבל שתדעי לך שיש גם רכזי מודיעין שמתקשרים, 'אבנר, יש פה בחורה שצריך לעזור לה', 'אבנר, יש פה מישהו'.
תמר זנדברג: סליחה שאני מפסיקה את השיחה הזו, נמצאים איתנו גם מפקד התחנה, הוא גם היה איתנו בסיור ביום חמישי.
תמר זנדברג: בין היתר המטרה של הסיור הזה זה גם להפגיש את כל הגורמים, גם שנמצאים פה בשטח, אתם לא צריכים אותנו, אתם פה, אבל גם שיהיה פה את ההזדמנות, הוא יושב איתנו מהתחלה, כבר שעתיים, שמע גם את ל', גם את כולם פה.
תמר זנדברג: מבחינתנו זה חלק מהידוק שיתוף הפעולה, גם ביום חמישי הצענו לעשות איזה שהוא שולחן עגול, יחד עם המשטרה ויחד עם גורמי הטיפול.
תמר זנדברג: אנחנו שומעים שיש התחלה של שיתוף פעולה, שמענו את זה - - -
<הדס שיין: לא, זה לא התחלה, זה שיתוף פעולה מתמשך.
<הדס שיין: זה הרבה שנים כבר.
תמר זנדברג: כן, אני אומרת, שמענו שזה כבר התחיל ושמענו גם ביום חמישי וגם היום שצריך פה הידוק.
תמר זנדברג: וגם עכשיו, שמעת את הדברים, תיקח לתשומת לבך.
<עמרי מסרי: זה מעבר.
<עמרי מסרי: אני רוצה לחזק את ידם, הם באמת עושים עבודה נהדרת, אני גם בקשר ישיר, גם עם קצין הסיור בשטח וגם פגשתי אותו בתחנה וגם העברתי את השמות, ובאמת, עם יד על הלב, מהנקודה הזאת שבאמת העברתי את השמות של הבעייתיים לא היו תקריות ומאידך גיסא גם כן יש שוטרים, שכמו שאמרו - - -
<ל' - מכורה: אבל גם, נתקלנו בתקרית שאחד השוטרים התנהג בצורה ממש יפה.
<ל' - מכורה: באמת.
<עמרי מסרי: באמת נהדר, אנחנו לגמרי - - -
תמר זנדברג: מבחינתנו באמת זה שנמצא כאן מפקד התחנה זו עדות לחשיבות שהוא מייחס וגם הוא יעביר את המסר לשוטרים ובסך הכול זה חלק מעבודה מתמשכת.
תמר זנדברג: אנחנו חייבים לצאת לסיור כי באנו גם לשבת פה ולראות את המקום, אבל גם לראות קצת בחוץ.
<קריאה: אתם רוצים סיור נוסף, אחרי שבוע שעבר?
<חגי ברוש: אני יכול להציע משהו, תמר?
<חגי ברוש: את תצאי עכשיו את תראי את מה שראית ביום חמישי.
<חגי ברוש: פעמיים בשבוע שני האנשים המדהימים האלה, באמת, איסר ועמרי, עושים סיור לילה משבע בערב עד עשר, נפגשים עם הדמויות הכי צבעוניות וססגוניות שיש פה באזור.
<חגי ברוש: אני מציע שאיזה יום תתאמו, אנחנו כמובן גם נצטרף, נעשה את הסיור הזה, תוכלי גם לשבת עם האנשים, לדבר.
תמר זנדברג: אפשר?
תמר זנדברג: זה אפשרי?
<שלומית מנשקו: זה הרבה יותר אפקטיבי.
<שלומית מנשקו: עכשיו לא תראי מה שאת צריכה לראות.
<חגי ברוש: בלי תקשורת.
<חגי ברוש: יהיה לך הרבה יותר.
<חגי ברוש: עכשיו את תראי את מה שראית ביום חמישי.
תמר זנדברג: אוקיי, בסדר, בשמחה.
<חגי ברוש: בת שבע, אל תכעסי עליי שאני מוציא אותך בערב.
<בת שבע פנחסוב: אני נרתמת לכל משימה במסירות ובאהבה.
<חגי ברוש: זה באמת סיור שתפיקו ממנו הרבה יותר.
תמר זנדברג: אנחנו נקבל את ההצעה שלך בכל מקרה ליום חמישי, תיכף נבדוק אם יש פה דרישה בכל זאת לעשות סיבוב קצר גם עכשיו, רק כדי לראות את ה - - - דווקא ביום חמישי ראינו באמת המון, החכמנו מאוד.
תמר זנדברג: יכול להיות שעכשיו נעשה סיבוב קצר, ממש, רק כדי כזה - - -
<חגי ברוש: מה שתחליטו.
תמר זנדברג: ואנחנו נקבע ונתאם סיור בשעות הפעילות.
<חגי ברוש: ביום חמישי זה טוב, כי אפשר לראות את הפעילות.
<חגי ברוש: אנחנו נמשיך מפה למעלה.
תמר זנדברג: היינו ביום חמישי שעבר במרפאת לוינסקי ויצאנו.
<קריאה: פה לא הייתם.
תמר זנדברג: אז אני אומרת, בעצת חגי אנחנו נתאם סיור בשעות הפעילות כדי שנוכל להתרשם מהפעילות עצמה.
תמר זנדברג: עכשיו תיכף נראה אם יש דרישה לסיבוב קטן של עשר דקות, אז נעשה.
תמר זנדברג: אני פותחת את הישיבה.
תמר זנדברג: ברוכות וברוכים הבאים, ברוך הבא חבר הכנסת יהודה גליק, הדיון הזה למעשה הוא ביוזמה שלך ולבקשתך, בנושא מיסוי טבק לגלגול.
תמר זנדברג: אני רוצה להתייעץ איתך באופן פומבי, לפרוטוקול, ולשתף גם את השאר בהתייעצות.
תמר זנדברג: כידוע לנו, נושא המיסוי הזה מצוי בתחום משרד האוצר, בין אם דרך רשות המיסים ובין אם דרך מדיניות דרך השר, המנכ"ל וכל קובעי המדיניות.
תמר זנדברג: אנחנו, לקראת הדיון הזה, התייחסנו מאוד ברצינות.
תמר זנדברג: לבקשתך, גם הממ"מ של הכנסת הכין כאן דו"ח.
תמר זנדברג: אתה פעיל בנושא הזה, שלחת מכתבים לשר האוצר, באמת הפעלת את כל הגורמים.
תמר זנדברג: אנחנו, כמובן, הזמנו את נציגי משרד האוצר ונציגי רשות המיסים בתוך המשרד, בתיאום ועבודה מאוד קשה של צוות הוועדה כאן, מנהלת הוועדה ורכזת הוועדה, בת שבע ויעל, שבאמת, כמו שאומרים אצלנו בשפה לא פרלמנטרית, ישבו על הראש ודאגו שהנציגים הנכונים והמתאימים יבואו, באיזה כיפוף ידיים ודין ודברים עם משרד האוצר לאורך שבוע שלם.
תמר זנדברג: אתמול התבשרנו על שמות הנציגים שיגיעו מטעם משרד האוצר.
תמר זנדברג: היום בבוקר התקבל שינוי בשמות הנציגים שהגיעו, ובשעה 11:50, עשר דקות לפני פתיחה הישיבה, התבשרנו שאף נציג לא יגיע מטעם משרד האוצר.
תמר זנדברג: אני כרגע דיברתי גם עם לשכת השר וגם עם המנכ"ל, שמסרו לי שלא יגיעו הנציגים, שלא מעוניינים, ככל הנראה – את זה הם לא אמרו לי, אבל זו המסקנה המתבקשת, שהם לא מעוניינים לתת תשובות לוועדה ובעצם לא מעוניינים לתת תשובות לציבור.
תמר זנדברג: אני רוצה את ההתייעצות שלך, מה אתה מבקש לעשות?
תמר זנדברג: כיוון שהדיון ביוזמתך.
יהודה גליק: קודם כל, זה חמור מאוד.
יהודה גליק: לדעתי הכנסת, מתפקידה לבקר את הממשלה, והממשלה כמו שהיא משתלטת לנו על החקיקה ומקיימת וועדת שרים, איזה חוקים אנחנו יכולים להעביר?
יהודה גליק: כשאנחנו מבקשים לעשות את תפקידנו, המינימום שהם צריכים לבוא זה לבוא להשמיע ולשמוע אותנו, לתת את התשובות.
יהודה גליק: אני חושב שזה זלזול בכנסת, זלזול בך כיושבת ראש הוועדה.
יהודה גליק: לא מדובר פה באיזו שדולה, מדובר בוועדה חוקית של הכנסת שעושה את תפקידה כראוי.
יהודה גליק: אני חושב שקודם כל, בהחלט צריך להתלונן על זה גם אצל מזכיר הממשלה וגם אצל יושב ראש הכנסת.
יהודה גליק: מדובר פה בביזוי הכנסת.
יהודה גליק: אני לא יודע אם יש טעם לקיים דיון פה כש- - -
תמר זנדברג: אין, נדבר עם עצמינו כאן סביב השולחן, אני מסתכלת על הגורמים וכולם מסכימים אחד עם השני.
יהודה גליק: אנחנו מסכימים.
תמר זנדברג: אתה, אני, הגורמים, נטיף למשוכנעים.
יהודה גליק: נלמד את ה – עשו פה עבודה, יש פה כלכלן שישב וחקר את הנושא, הכין פה עבודה מאוד יסודית.
יהודה גליק: אם הם רוצים להסתיר את המציאות מעיניהם כי הם רוצים להחליט מכל מיני שיקולים פוליטיים, זה פשוט ביזוי הכנסת, ואני חושב שצריך למחות על זה בפני הממשלה ובפני הציבור, שיידע הציבור שממשלת ישראל מזלזלת בכנסת.
יהודה גליק: זה גם בא לידי ביטוי כהמשך להחלטה שמבחינתי התקבלה אתמול בוועדת שרים, זה אגב בושה וחרפה.
יהודה גליק: הצעת חוק בנושא עישון שהייתה מוסכמת על קואליציה ואופוזיציה, כל סיעות הבית.
יהודה גליק: היא הייתה מוסכמת על 14 מתוך 15 השרים בוועדה השרים, היא הייתה מוסכמת על משרד הבריאות כולל המנכ"ל, כולל השר לשעבר, והיא הופלה אתמול בוועדה כי רוצים לחכות שליצמן יחזור כדי שהוא יוכל לקבל את הקרדיט על החוק.
יהודה גליק: אנחנו מדברים על נושא שהוא סיבת המוות מספר 1 במדינת ישראל.
יהודה גליק: אנחנו מדברים על נושא שיש היום, ברגע זה, מאות אלפי אנשים שימצאו את מותם בגלל הנושא הזה.
יהודה גליק: אנחנו מנסים כל מיני יוזמות, חלקן שלך ואותן את מובילה ביד רמה בנושא של קביעת יעד שבו לא יהיה עישון פה בישראל.
יהודה גליק: אנחנו מדברים על כל מיני תחומים של איסור פרסום והכל.
יהודה גליק: פה הממשלה פשוט מצפצפת על נושא שהוא קריטי, אקוטי, נושא של חיי אדם.
יהודה גליק: זה לא דתי, חילוני, שמאל, ימין.
יהודה גליק: זה נושא אקוטי ואני רואה בזה זלזול, יריקה בפרצוף של הכנסת וגם בפרצוף שלך כיושבת ראש הוועדה.
תמר זנדברג: אין לי אלא להצטרף.
תמר זנדברג: קודם כל, הוועדה תפנה לשר האוצר.
תמר זנדברג: דבר שני, אני מסכימה איתך למזכירות הממשלה, כיוון שיש פה עניין מהותי של היחסים בין הממשלה לבין הכנסת.
תמר זנדברג: הכנסת עבודתה לפקח על עבודת הממשלה, כולל כשזה לא נוח.
תמר זנדברג: יש כאן מצב קלאסי שלא רוצים לתת תשובה כי זה לא נוח.
תמר זנדברג: השר מוביל את המדיניות הזו של אי העלאת מיסים.
תמר זנדברג: שמענו את זה, ודרך אגב, אותו סרט חזר על עצמו בדיוק אחד לאחד בדיוק הקודם על מיסוי האייקוס.
תמר זנדברג: גם שם, אותו דבר, ישבה וועדה שלמה והמתינה לנציג האוצר שטען שהוא בדרך, חיכינו שעה ולא היה בדרך.
תמר זנדברג: משרד האוצר נמצא כמובן פה, מעבר לכביש.
תמר זנדברג: קראנו אחר כך בפייסבוק ובעיתון שהשר אומר שהוא לא מעלה מיסים.
תמר זנדברג: יש כאן מדיניות שהיא חד משמעית מדיניות של השר.
תמר זנדברג: לכן, יש פה עניין – אם זו המדיניות של השר, יתכבד ויבוא הוא לוועדה או באמצעות מנכ"ל המשרד, ויציג את העמדה שלו ונדון בה אל מול הנתונים, אל מול המציאות.
יהודה גליק: אם הוא ישכנע אותנו, אולי נקבל את העמדה שלו.
תמר זנדברג: אז לכן יש כאן עניין למזכירות, בהחלט כפי שאתה מציין, מזכירות הממשלה.
תמר זנדברג: אנחנו גם נפנה, כמובן, ליושב ראש הכנסת, שהוא זה שמייצג אותנו ככנסת באופן כללי, את הוועדות, את חברות וחברי הכנסת, אל מול הרשויות האחרות.
יהודה גליק: צריך לפנות גם ליושב ראש הקואליציה, לא יודע מי – אולי הוא קשור, לא קשור, אין לי מושג, אני לא יודע מי הגורם שיכול לכפות על הממשלה, מי הגורם המקשר בין הכנסת לבין הממשלה.
יהודה גליק: יש אולי שר שזה תפקידו?
תמר זנדברג: כן, יתכן.
תמר זנדברג: אני רוצה רגע לעדכן אותך, חבר הכנסת גליק, אולי אתה רוצה שנייה להתייעץ על זה.
תמר זנדברג: אומר לי פה עכשיו נציג המנכ"ל שהוא ישלח נציג.
יהודה גליק: מתי?
תמר זנדברג: עכשיו.
תמר זנדברג: אז אתה רוצה שנעשה רגע 5 דקות ונברר מתי?
יהודה גליק: בבקשה, כדאי לברר.
תמר זנדברג: אז אני קודם כל מבקשת מצוות הוועדה לברר בלשכת המנכ"ל את מי הם שולחים ומתי.
תמר זנדברג: משרד האוצר נמצא כאן מרחק של 5 דקות הליכה, אנחנו נמתין 15 דקות, 10 דקות לטובת העניין.
תמר זנדברג: אנחנו בינתיים ננסה לברר.
תמר זנדברג: יכול להיות שהלחץ שלנו כאן כבר נותן את אותותיו.
תמר זנדברג: זה מה שנקרא תולדות קיצור הזמן, לפעמים הפגנה בערב מביאה לשינוי חוק בבוקר, ולפעמים מחאה בשעה 12:00 מביאה לשינוי עמדה ב-12:00, אז אנחנו תכף נבדוק מה המצב, נשאיר את הדיון רגע- - - תשאיר את הפרוטוקול.
תמר זנדברג: אתה רוצה שנתחיל בינתיים עם המצגת של הממ"מ, שיהיה לפרוטוקול?
יהודה גליק: בואו נשמע, קודם כל האם אם שולחים את העוזר של עובדת הניקיון, אז אני לא יודע מה- - -
תמר זנדברג: המנכ"ל.
יהודה גליק: עצמו?
<עמוס האוזנר: כדאי שיהיה לנו מול העיניים המכתב שסגן שר האוצר כתב לחבר הכנסת גליק.
תמר זנדברג: יש, הנה חבר הכנסת גליק הגיע כאן עם כל החומר, הוא בקיא בנושא.
יהודה גליק: עמוס, אמנם אתה המנטור שלי ואני תלמיד, אבל אני משתדל להיות תלמיד טוב, תשמע.
<עמוס האוזנר: לא, כי לא ראיתי את זה פה בחומר.
יהודה גליק: הוא מונח פה אצלי, אפילו ממורקר.
תמר זנדברג: אנחנו תכף נברר את העניין.
<קריאה: איזה מתח יש.
תמר זנדברג: כן, נכון?
תמר זנדברג: יש אקשן.
תמר זנדברג: מי אמר שאין אקשן בוועדת הסמים והאלכוהול של הכנסת?
תמר זנדברג: טוב, חזרנו לפרוטוקול.
תמר זנדברג: אני רק רוצה לעדכן את הוועדה שאנחנו בשני צינורות מקבילים, באחד אנחנו מנסים לברר מול לשכת המנכ"ל ובשני אנחנו מנסים לברר עם המנכ"ל שאמר שהנציג בדרך.
<קריאה: המנכ"ל בישיבה אצל השר, הם לא מצליחים להגיע אליו, רק עוד רבע שעה.
תמר זנדברג: אני מתכתבת איתו, הוא רק פתאום בוחר מתי לענות ומתי לא.
<קריאה: אני לא מציעה להמתין רבע שעה.
תמר זנדברג: אנחנו כבר המתנו רבע שעה, כבר עשינו את ה – כבר הלכנו לקראת, באמת בגלל שמפאת חשיבות הנושא ובגלל שלא רצינו – רצינו ככה לא לבוא בשביל להתנגח, לא בשביל לסגור דיון למען ההצגה, אלא באמת כדי לקבל תשובות.
תמר זנדברג: המתנו רבע שעה מהרגע שנמסר לנו שנציג האוצר בדרך.
תמר זנדברג: הנה, חבר הכנסת יהודה גליק, תוך כדי הדברים האלה עדיין מנסה בכוחותיו האחרונים להציל את כבודו של משרד האוצר ולהביא לכאן את הנציג, אבל אני חייבת להגיד שזה לא נראה טוב.
תמר זנדברג: אני באמת חושבת שיש כאן זלזול חסר תקדים, ולא בפעם הראשונה.
תמר זנדברג: לצערי הרב זאת הפעם השנייה שאותו משרד עושה לנו את אותו דבר באותו סיפור.
תמר זנדברג: בפעם הקודמת זה היה במיסוי האייקוס, ועכשיו במיסוי הטבק לגלגול.
תמר זנדברג: שמענו את השר מתבטא גם בפייסבוק וגם בתקשורת, ואומר שהוא לא רוצה להעלות מיסים.
תמר זנדברג: אם זאת המדיניות שלו, לא ברור לנו למה הוא לא יכול לבוא לכאן בעצמו, או באמצעות המנכ"ל שלו, או באמצעות נציג אחר של המשרד, להגיד את הדברים ולעמוד לביקורת ציבורית של חברי הכנסת, של גורמי המקצוע שנמצאים כאן, של החברה האזרחית שנמצאים כאן.
תמר זנדברג: יש כאן בריחה גם מאחריות, גם מאחריות לבריאות הציבור וגם מנתינת דין וחשבון לכנסת.
תמר זנדברג: זה עוול כפול ומשולש, ולכן בהתייעצות איתך, חבר הכנסת גליק, אנחנו פשוט נסגור את הדיון לצערנו.
תמר זנדברג: אני מתנצלת בפני כל הנוכחים, סליחה על זמנכם שבאתם.
תמר זנדברג: תודה על העבודה החשובה שאתם עושים כל השנה.
תמר זנדברג: אנחנו נקיים את הדיון הזה.
תמר זנדברג: אנחנו כמובן נמשיך לעקוב.
תמר זנדברג: הוועדה תפנה לשר, למזכירות הממשלה וליושב ראש הכנסת, ותתבע את יחסי העבודה התקינים של נתינת דין וחשבון לכנסת על ידי הממשלה.
תמר זנדברג: שאנחנו לא נקבל שום דפוס פעולה אחר, זה אחד.
תמר זנדברג: שתיים, אנחנו נמשיך לעבוד, כל אחד מאתנו לחוד וביחד, יחד עם האנשים שנמצאים כאן, כדי להבטיח את בריאות הציבור ולהבטיח שמדיניות פושעת של משרד האוצר לא מביאה למוות מוקדם ומיותר של אלפי ישראלים כל שנה.
תמר זנדברג: אנחנו נמשיך לנהל את זה בכל מקום.
תמר זנדברג: בבג"ץ הדיון הזה מתנהל, כאן בציבור ובכנסת.
תמר זנדברג: בשלב זה, אני באמת לא רואה טעם בקיום הדיון הזה.
תמר זנדברג: מספיק הכנסת בוזתה.
<דוד פפו: אפשר שאלה?
<דוד פפו: הכסף הזה שנגבה מהמיסוי, הוא צבוע?
<דוד פפו: או שהוא נכנס ל - - -
תמר זנדברג: לא, בוודאי שהוא לא צבוע.
תמר זנדברג: הוא צבוע שחור, בדיוק, זאת תשובה יותר נכונה.
תמר זנדברג: באמת אני לא רואה טעם לקיים את הדיון הזה, מספיק הכנסת פה בוזתה.
יהודה גליק: גם המיסים שהם גובים מהסיגריות, שלא קשור לגלגול, מגיע 6 מיליארד והולך – משתמשים לטובת מניעת עישון 6 מיליון.
<עמוס האוזנר: גם זה לא.
<עמוס האוזנר: יש לך פה מסמך יפיפה שפיליפ מוריס מצטט את ארגון הבריאות העולמי.
תמר זנדברג: ימות המשיח, בסדר.
תמר זנדברג: בכל אופן, שוב, אני רוצה להתנצל בפני כל הנוכחים.
תמר זנדברג: הכנסת פה בוזתה, אבל זו לא סיבה להמשיך לעשות צחוק מעצמנו ולדבר עם עצמנו.
תמר זנדברג: לכן, סליחה מכולם, אנחנו בשלב זה ננעל את הישיבה ונודיע לכם על מועד חדש.
תמר זנדברג: שלום לכולם, אני קודם כל רוצה להתנצל על הזיגזוג ועל הביטולים וההחזרות במועד הישיבה.
תמר זנדברג: זה נבע מלוח הזמנים של הכנסת, גם מלוח זמנים בחוקים אחרים לפני שבוע-שבועיים, וגם היום היה אמור לבקר כאן סגן נשיא ארצות הברית, באופן שהיה אמור להשבית את כל הכנסת להיום.
תמר זנדברג: הביקור נדחה, ולכן החזרנו את מועד הדיון, בגלל שאנחנו רואים חשיבות במעקב אחרי הרפורמה וגם בהימצאותו של המשנה למנכ"ל משרד הבריאות בנושא הזה.
תמר זנדברג: זה המקום לברך אותך, פרופסור איתמר גרוטו.
תמר זנדברג: אנחנו מבצעים מעקב שוטף- הוועדה מבצעת מעקב שוטף אחרי רפורמת הקנאביס - מה שנקרא הקנאביס הרפואי.
תמר זנדברג: למעשה, הוכרז עליה כאן בדיון לפני למעלה משנתיים, כאן בוועדה.
תמר זנדברג: מאז אנחנו עוקבים אחריה, והיא קצת מבוששת מלהתרחש באופן מלא.
תמר זנדברג: אנחנו רוצים באופן תקופתי לעקוב אחרי ההתקדמות שלה.
תמר זנדברג: רצינו להקדיש את הישיבה הזו, דווקא לא לצד של המטופלים, החולים, הרופאים והממשק ביניהם, אלא לצד השני של התקדמות העבודה מול המגדלים, המפיצים, המשווקים וכולי, כי זה גם חלק משמעותי מהרפורמה, שעדיין לא נגענו בו בכלל.
תמר זנדברג: רצינו לקבל מכם דיווח איפה זה עומד, מה לוח הזמנים ומה הצפי המתגבש.
תמר זנדברג: לפני זה, אני כן חייבת לומר, אני כן הייתי רוצה השלמה לנושא העבודה מול הסמכת הרופאים וכולי.
תמר זנדברג: נמצא כאן מנהל היחידה לקנאביס רפואי, שדיווח לנו לפני כמה שבועות על השלמת ה – וגם עקבנו בתקשורת.
תמר זנדברג: אנחנו שמחים לגלות שהרבה מהנושאים שעולים כאן בוועדה, באופן מוזר, או יום לפני הישיבה או יום אחרי הישיבה, מופיעים בתקשורת.
תמר זנדברג: אנחנו שמחים שהוועדה מהווה זרז להתקדמות התהליכים של משרד הבריאות.
תמר זנדברג: שמענו על הסמכת אותם 81 רופאים שסיימו את הקורס.
תמר זנדברג: אחד הדברים שאנחנו הכי עמדנו בהם, ולמעשה ביקשנו והפצרנו בכם לעשות, זה שאותם רופאים יוכלו להנפיק את הרישיון בעצמם, עוד לפני השלמת כל הרפורמה.
תמר זנדברג: זה דבר שכרגע עדיין תלוי ועומד, להבנתנו.
תמר זנדברג: נמסר לנו כאן בוועדה שהחלטתם כן לעשות את הדבר הזה, זה רק תלוי בהתקנת המסופים ומהערכת הממוחשבת במשרדם של הרופאים.
<קריאה: אמרנו שנערוך עוד דיון נוסף, עשיתי את הדיון הזה ואני אעדכן.
תמר זנדברג: אוקי, אז נמסר כאן שזאת הכוונה.
תמר זנדברג: אני באמת הבנתי מגורמים אחרים שזאת לא הכוונה, אבל כן נשמח לעדכון שלך.
תמר זנדברג: בעצם המצב הוא כזה: יש רופאים שהוסמכו.
תמר זנדברג: הרופאים האלה, כמו הרופאים האחרים – האונקולוגים וכולי, אין שום סיבה שהם לא יוכלו לשחרר פקקים.
תמר זנדברג: אתה יודע, אני היום בבוקר, בשעה 7:00 היום, הסתמסתי עם מיקי דור על מטופלת ש – סתם, זה קורה לי כל הזמן.
תמר זנדברג: על מטופלת שהרישיון שלה תקוע מאוגוסט.
תמר זנדברג: אתם מכירים את הנושא הזה, אתם עוקבים אחריו, זה עולה כאן כל דיון.
תמר זנדברג: אני לא רוצה לטחון פה יותר מידי לעומק.
תמר זנדברג: אחד הפתרונות שאנחנו מדברים עליו כבר חודשים ארוכים מאוד, זה להתחיל לשחרר רופאים, שיוכלו להנפיק את הרישיונות.
תמר זנדברג: מה קורה עם זה?
תמר זנדברג: נתחיל מזה, ואחר כך עדכון על הצדדים האחרים של הרפורמה.
<איתמר גרוטו: טוב, אני קיימתי עוד פעם דיון עם הלשכה המשפטית של המשרד ומנכ"ל משרד הבריאות, כמובן.
<איתמר גרוטו: עירבנו את הלשכה המשפטית בהתאמה להחלטת הממשלה.
<איתמר גרוטו: החלטת הממשלה והרפורמה צריכים לעבוד כמקשה אחת.
<איתמר גרוטו: להתחיל לעשות החרגות כאן, ופה שינויים כאלה, ופה אחרים, אז בסוף לא יהיה לזה שום ערך - - -
תמר זנדברג: למה שינויים?
תמר זנדברג: ולמה החרגות?
תמר זנדברג: זה לא שינויים.
<איתמר גרוטו: זה שינוי, כי השינוי אומר עכשיו שלפי הרפורמה האדם צריך לקבל את זה בבית מרקחת, לא מהמגדל.
<איתמר גרוטו: כל עוד אנחנו לא יכולים לספק את זה בבתי מרקחת, אז לא נוכל ליישם - - -
תמר זנדברג: רגע, אבל מדובר כאן במטופלים קיימים ורופאים קיימים.
תמר זנדברג: בבתי מרקחת סבבה, אבל מה שאתה אומר עכשיו זה אותו דבר שתגיד: אני עוצר כרגע את כל העבודה, לא יהיה קנאביס רפואי עד שזה לא יחולק בבתי המרקחת.
תמר זנדברג: הרי בינתיים זה עובד.
תמר זנדברג: רופאים אונקולוגיים, למשל, עושים את זה.
תמר זנדברג: הם מנפיקים רישיונות.
<איתמר גרוטו: רופאים אונקולוגיים מנפיקים רישיונות לאנשים במסלול ירוק, אבל עדיין זה עובר דרך היק"ר.
<איתמר גרוטו: זאת אומרת, זה מגיע ליק"ר ו - - -
תמר זנדברג: בסדר, זה מגיע ליק"ר, אבל זה לא נתקע ביק"ר, זה בדיוק ההבדל.
תמר זנדברג: למה לא לשחרר את צוואר הבקבוק הזה?
תמר זנדברג: בסדר, אז כשהרפורמה - - -
<יובל לנדשפט: החלטת הממשלה היא ברורה – אחד גם בנושא של הסדרי ביניים עד תחילתה של הרפורמה, שקובעת שלא יהיו הסדרי ביניים אחרים, כיוון שהחלטת הממשלה קובעת שיש לנתק את הקשר בין מגדל לבין מטופל.
<יובל לנדשפט: עיקרה של החלטת ממשלה הוא בניתוק הקשר.
<יובל לנדשפט: היום, אם רופאים ירשמו – כשקנאביס עוד לא בבתי המרקחת, ירשמו מרשמים, לאן הם ישלחו את המטופל?
<יובל לנדשפט: למגדל.
<יובל לנדשפט: לכן - - -
תמר זנדברג: אבל זה מה שהם עושים היום.
<יובל לנדשפט: היום הם כותבים המלצות, והיק"ר הוא – היק"ר מוציא את אותם רישיונות, שזה לא סוד להגיד שאנחנו לא חומדים בתפקיד הזה, איך אומרים, לא רוצים אותו.
<יובל לנדשפט: לכן היה דיון עם היועצת המשפטית, עם המנכ"ל ועם גורמים רבים אחרים במשרד, בעקבות בקשתך.
<יובל לנדשפט: הדיון הזה הסתכם, אני חושב שיש לו אפילו פרוטוקול.
<יובל לנדשפט: מנכ"ל המשרד החליט שבעת הזאת, כל עוד לא הושלמה הרפורמה ועוד אין מוצרי קנאביס בבתי המרקחת – דבר שעתיד להיות בקרוב מאוד, לא יחלו - - -
תמר זנדברג: את ה"בקרוב מאוד" הזה אנחנו שומעים כבר שנתיים וחצי.
<יובל לנדשפט: זה אולי זז בחודשיים-שלושה, מעולם לא אמרנו שזה יהיה במהלך - - -
תמר זנדברג: יובל, אתה מסרת פה בוועדה, אפילו נקטת לפי מיטב זכרוני בתאריך.
תמר זנדברג: אמרת נובמבר- - -
<יובל לנדשפט: הרבעון האחרון, 2017 - - -
תמר זנדברג: אמרת:
תמר זנדברג: אנחנו מתקינים את המחשבים ב - - -
<יובל לנדשפט: אנחנו דיברנו על הרבעון האחרון של 2017, וזה זז ברבעון אחד.
תמר זנדברג: לא, אני עכשיו מדברת על התקנת המחשבים, המדפסות, התוכנה, החומרה ולא יודעת מה, במשרדים של הרופאים.
<יובל לנדשפט: את זה יש כבר.
תמר זנדברג: אבל לנו זה נמסר כאן בוועדה, ואפשר להוציא את הפרוטוקול - - -
<יובל לנדשפט: זה יש כבר.
תמר זנדברג: שניה.
תמר זנדברג: אבל לנו זה נמסר כאן בוועדה, ואפשר להוציא את הפרוטוקול, שההתקנה הזו תאפשר את הנפקת הרישיון.
תמר זנדברג: חד משמעית, זה נמסר לנו כאן בוועדה.
<יובל לנדשפט: זה מה שיהיה כשאפשר יהיה ללכת לקבל את זה.
<קריאה: החליט מנכ"ל המשרד לא לאפשר בינתיים.
תמר זנדברג: אז בניגוד למה שאתה מסרת, אתה קיבלת Overruling ממנכ"ל המשרד- - -
<יובל לנדשפט: ממש לא בניגוד, זה בדיוק אותו דבר.
תמר זנדברג: זה מה שהוא מסר פה.
תמר זנדברג: נוציא את הפרוטוקול?
<קריאה: כן, אפשר להוציא את הפרוטוקול.
<יובל לנדשפט: תוציאי.
תמר זנדברג: בוודאי שאני אוציא.
תמר זנדברג: יובל, זה שאתה תדבר אליי בגסות רוח - - -
<יובל לנדשפט: לא דיברתי בגסות רוח.
תמר זנדברג: אתה כן, ואני מבקשת ממך לחזור בך.
תמר זנדברג: זה לא ישנה את העובדה שזה מה שמסרת כאן בוועדה.
תמר זנדברג: כמובן שנוציא את הפרוטוקול רק כדי לאשש את הדברים, אבל אתה מסרת את זה.
<יובל לנדשפט: חלק מהדברים.
תמר זנדברג: בינתיים, בוא תסביר לי, פרופסור גרוטו, למה שמטופלים – זה הפרוטוקול?
<קריאה: לא, זה סיכום.
תמר זנדברג: למה שמטופלים יחכו – למה שאני אצטרך להסתמס עם מיקי דור בשעה שבע בבוקר, על מטופלת פה ומטופלת שם, ועוד עשרות מטופלים שממתינים לחידוש רישיון?
תמר זנדברג: לכל דבר יש סיבה.
תמר זנדברג: למה צריך חידוש רישיון כל שנה או כל חצי שנה, למה כל הדברים האלה.
תמר זנדברג: בסופו של דבר, האנשים האלה תקועים.
תמר זנדברג: למה שהם ימשיכו להיות תקועים, במקום שיש כאן צוואר בקבוק מאוד משמעותי שאפשר - - -
<איתמר גרוטו: אז כן, אני רוצה – זאת אומרת, אני מקבל את חידוש הרישיון, זו העמדה שלי, ואת זה אנחנו צריכים לעשות, יובל.
<איתמר גרוטו: שחידוש הרישיון יהיה אוטומטי.
<איתמר גרוטו: בסדר, אז את זה אנחנו ננסה להוריד - - -
<איתמר גרוטו: זאת אומרת, שחידוש הרישיון ייעשה באופן אוטומטי, למעט במקרים מאוד חריגים.
תמר זנדברג: איזה חידוש רישיון?
<איתמר גרוטו: מי שיש לו רישיון בתוקף, הוא רוצה להאריך אותו, אז נעשה את זה באופן אוטומטי.
תמר זנדברג: מה זאת אומרת באופן אוטומטי?
<איתמר גרוטו: בתהליך שיהיה הרבה יותר קצר.
<איתמר גרוטו: לא יודע, אנחנו צריכים לראות בדיוק איך מפתחים את זה, אבל זה אומר שלא יצטרך – צריך לבנות איזו תבנית בתוך המערכת, שלא יצטרך לעבור את האישור מחדש של היק"ר.